text: 15 meter op ad rebstige for at ringmærke sortspætter 
  20 maj 2013 kl. 13.14
  Sjældne sortspætteunger blev mandag ringmærket i Tønder. Det sker ved at kravle 15 meter op ad en rebstige og hente ungerne ned fra træet i en pose.
  Sortspætten er meget sjælden. Den bliver op til en halv meter høj og er helt sort med markant rød hanekam.
  Det er Hans Christensen fra Tønder, der står for ringmærkningen. Han har viet sit liv til sortspætten og ringmærker hvert år ungerne for at kunne følge med i spættens liv og udbredelse.
  Studerende fra Århus Universitet følger i år ringmærkningen for at undersøge, hvordan fuglene reagerer på postyret.
  
  Se mere i TV SYD Nyheder kl. 19.30
  